14/03/2011 | Administración LocalMunicipal
Culleredo
Economía, Facenda, Réxime Interior
Denegación suspensión proceso selectivo

Con data 03/03/2011, o Alcalde ditou a seguinte resolución: D. Byron Vinicio Rodriguez Villamil Renteria, mediante escrito de 24/02/2011 (número de rexistro de entrada 2011/1453 de 24/02/2011) e en relación co resultado do primeiro exame do proceso selectivo convocado polo Concello de Culleredo para a cobertura de seis prazas de Policía local incluídas na oferta de emprego público 2009, formula reclamación por entender que o acto é un acto de trámite, solicitando que se tramite como recurso de alzada caso de non considerarse así. No mesmo escrito, D. Byron Vinicio Rodriguez Villamil Renteria solicita a suspensión cautelar do proceso selectivo en canto non se resolva este recurso. Aduce D. Byron Vinicio Rodriguez Villamil Renteria que a continuidade do proceso sen unha adecuada resolución do recurso, podería causar perxuicios de imposible ou difícil reparación. De acordo co criterio do tribunal cualificador das probas recollido na acta da reunión celebrada o 28/02/2011, o escrito presentado por D. Byron Vinicio Rodriguez Villamil Renteria debe ser considerado como recurso de alzada toda vez que o Cancio Quizhpi Mateiu non superou o primeiro exercicio, seguindo así a liña sinalada pola xurisprudencia segundo a cal, o acto de trámite polo que se suspende a un aspirante nunha proba selectiva, determina a imposibilidade deste de continuar o procedemento, de xeito que polo que a el respecta, e a diferencia dos aprobados, este acto de trámite impide a continuación do procedemento administrativo e polo tanto, é susceptible de impugnación separada. A Lei 30/1992 de 26 de novembro, de Réxime Xurídico das Administracións Públicas e do Procedemento Administrativo Común, no seu artigo 111.1, establece que a interposición de calquera recurso, excepto nos casos en que unha disposición estableza o contrario, non suspenderá a execución do acto impugnado. Non obstante o anterior, no punto 2 do mesmo artigo 111 determinase que o órgano a quen competa resolver o recurso, previa ponderación, suficientemente razoada, entre o perxuicio que causaría ao interese público ou a terceiros a suspensión e o perxuicio que se causa ao recorrente como consecuencia da eficacia inmediata do acto recorrido, poderá suspender, de oficio ou a solicitude do recorrente, a execución do acto impugnado cando concorran algunha das seguintes circunstancias: que a execución puidera causar perxuicios de imposible ou difícil reparación, ou que a impugnación se fundamente nalgunha das causas de nulidade de pleno dereito previstas no artigo 62.1 desta Lei. Non concorren neste caso as circunstancias alegadas polo recorrente que xustifiquen a suspensión solicitada, pois os perxuicios alegados non son de imposible ou difícil reparación, xa que esta sempre cabe, no caso de prosperar o recurso, mediante a oportuna adxudicación da praza, no seu caso, ou en último termo, mediante a correspondente indemnización. Así o manifesta en circunstancias similares a Audiencia Nacional, Sala do Contencioso-administrativo, Sección 6ª (Sentencia de 18 de xullo de 2007, recurso 27/2007). Cabe engadir ademais, que na necesaria ponderación previa a que alude o mencionado artigo 111 da Lei 30/1992, debe terse en conta o claro perxuicio que causaría tanto ao intereses público como a terceiros (resto dos participantes no proceso selectivo que foron aprobados) a suspensión solicitada dun acto que forma parte dun proceso selectivo de funcionarios da policía local. De acordo cos feitos e consideración enumerados, Desestimar a solicitude de suspensión do proceso selectivo convocado polo Concello de Culleredo para a cobertura de 6 prazas de Policía local, formulada por D. Iago Ron Rodríguez, polos motivos expostos na parte expositiva da presente resolución. Notificar o presente acordo ao interesado e publicar o mesmo no taboleiro de anuncios do Concello, taboleiro de anuncios do IES Cruceiro Baleares, páxina web co Concello e Boletín oficial da provincia. Dar traslado do presente acordo ao presidente do tribunal cualificador. Contra esta resolución do recurso non caberá ningún outro recurso administrativo, salvo o recurso extraordinario de revisión nos casos establecidos no artigo 118.1 da Lei 30/1992 de 26 de novembro, de Réxime xurídico das administracións públicas e do procedemento administrativo común. Contra esta resolución que agota a vía administrativa, poderá interpoñer recurso contencioso-administrativo ante o Xulgado do Contencioso-Administrativo de A Coruña que proceda, no prazo de dous meses computados a partir do día seguinte ao da notificación desta resolución, de conformidade co establecido nos artigos 8.1 e 46.1 da Lei 29/1998, de 13 de xullo. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 3 de marzo de 2011. O ALCALDE Julio Sacristán de Diego